Mormon  Tabernakelkort  foran  det  store  orgel  i  Tabernaklet  i  Salt  Lake  City.  Her  ses 
koret  i  en  lidt  anden  vinkel,  end  man  ellers  er  vant  til  at  se  det. 

Tabernakelkoret  på  europatourné 


I  Danmark  kan  vi  opleve  koret  den  14. 
eller  15.  juni  i  Tivolis  Koncertsal  og 
den  16.  juni  i  Ålborg. 

Mormon  Tabernakelkoret  står  overfor 
sin  12.  internationale  tourné,  som 
omfatter  ti  koncerter  i  otte  europæiske 
byer  i  juni  i  år. 

Tabernakelkorets  præsident, 
Oakley  S.  Evans,  oplyser,  at  det  325 
stemmers  store  kor  begynder  tourné- 
en  i  Bergen  ved  de  internationale 
festspil  den  7.  og  8.  juni.  Rejseplanen 
omfatter  desuden  optræden  i  følgen- 
de byer:  Oslo,  9.  juni;  Stockholm,  11. 
juni;  Helsinki,  12.  juni;  København, 
14.  og  15.  juni;  Ålborg,  16.  juni; 


Rotterdam,  18.  juni. 

Den  afsluttende  koncert  vil  være  i 
Royal  Albert  Hall  i  London  den  20. 
juni. 

Det  vil  være  første  gang. 
Tabernakel  koret  optræder  i  Norge, 
Sverige  og  Finland.  Under  tidligere 
tourneer  til  Europa  i  1955  og  1973, 
sang  koret  i  England,  Holland  og 
Danmark  samt  i  Skotland,  Wales, 
Tyskland,  Schweiz  og  Frankrig. 

Koret  har  endvidere  optrådt  i 
Brasilien,  Japan,  Korea,  Mexico  og 
Canada  samt  i  utallige  byer  over  hele 
USA,  hvor  det  har  rejst  siden  1893. 

Dirigenten  for  koret  under  tourneen 
vil  være  Dr.  Jerold  Ottley. 


Tabernakelkorets  rejseplan  for  dets  12.  internatio 
nåle  tourné,  som  fører  det  til  otte  byer  i  seks  lande. 

Dr.  Robert  Cundick  og  Dr.  John 
Longhurst  vil  akkompagnere  koret  på 
orgel  og  piano. 

Ud  over  korets  325  medlemmer  vil 
der  på  tourneen  være  over  225  andre 
personer  med:  ægtefæller,  særligt 
indbudte  samt  teknisk  personale.  De 
vil  alle  flyve  til  Bergen  i  et  charterfly. 

Efter  koncerten  i  Stockholm  vil  man 
gå  ombord  i  et  lejet  krydstogtskib, 
som  vil  tage  selskabet  til  de  videre 
mål.  På  denne  måde  spares  der  ho- 


Jerold  D.  Ottley,  dirigent  for  Tabernakel- 
koret. 


John  T.  Longhurst,  organist  for  Taberna- 
kel koret 


telophold,  og  koret  sikres  rolige  om- 
givelser og  undgår  det  stress,  som 
rejselivet  kan  give. 

Skønt  de  fleste  sange  i  korets  kon- 
certprogram er  på  engelsk,  så  vil  man 
indøve  en  fædrelandssang  på  hvert 
sprog  samt  et  par  andre  af  særlig  in- 
teresse i  de  enkelte  lande. 

Så  koret  har  haft  travlt  ved  prøverne 
med  at  lære  norsk,  svensk,  finsk, 
dansk  og  hollandsk. 

(fra  Church  News) 


Oakley  S.  Evans,  præsident  for  Taberna- 
kelkoret. 


Robert  Cundick,  organist  for  Taberna- 
kelkoret. 

stedet  hvor  hjælpeforeningen 
blev  organiseret 


Sarah  Kimballs  hjem,  hvor  hjælpeforeningen  blev  organiseret  i  1842.  Indsat  ses  et 
interiør  af  et  af  værelserne  på  første  sal. 


Her  skete  det!  For  140  år  siden  -  den 
17.  marts  1842  -  blev  hjælpeforening- 
en organiseret  i  dette  hus,  som  ligger 
i  Nauvoo,  Illinois,  USA,  og  som  til- 
hørte Sarah  Kimball. 
Huset  er  netop  blevet  restaureret  og 
blev  genindviet  og  åbnet  for  offent- 
ligheden ved  en  højtidelighed,  som 
fandt  sted  den  1 1 .  marts  1 982. 

Huset  er  indrettet  med  møbler,  som 
stammer  fra  1840'erne,  og  som  er 
fundet  i  antikvitetsbutikker  og  i  lader 
og  udhuse  på  egnen. 

Det  var  i  dette  hus  -  sandsynligvis 
indrettet  næsten  som  det  fremstår  i 
dag  -  de  højtidelige  ord  blev  ud- 
talt:»Og  jeg  drejer  nu  nøglen  om  for 


jer ..."  da  Joseph  Smith  organiserede 
hjælpeforeningen  med  sin  hustru 
Emma  Smith  som  præsident,  Sarah 
Cleveland  og  Elizabeth  Ann  Whitney 
som  rådgivere,  Eliza  Snow  som  sek- 
retær og  Elvira  Coles  som  kasserer 
og  med  i  alt  26  medlemmer 

Sarah  Kimball,  som  lagde  hus  til 
den  historiske  begivenhed,  var  en  ek- 
semplarisk søster.  Efter  at  hun  havde 
forladt  Nauvoo  var  hun  i  over  40  år 
præsidentinde  for  hjælpeforeningen  i 
Salt  Lake  City  15.  ward.  Senere  var 
hun  rådgiver  i  generalpræsidentska- 
bet og  senere  igen  sekretær  i  samme 

(fra  Church  News) 

Spanien  får  sin  første  stav 


Nu  er  der  stave  i  alle  større,  vesteuro- 
pæiske lande. 

Den  14.  marts  1982  var  der  samlet 
mere  end  1000  spaniere  for  at  over- 
være dannelsen  af  den  første  stav  i 
Spanien,  Madrid  stav. 

Ældste  Howard  W.  Hunter,  fra  De 
tolvs  Kvorum,  præsiderede  ved  mø- 
det, som  var  en  kulmination  af  14  års 
stadig  vækst. 

Det  var  meget  passende,  at  det  var 
ældste  Hunter,  som  var  tilstede  ved 
begivenheden,  idet  det  var  ham,  som 
i  1967  -  mens  han  præsiderede  over 
den  vesteuropæiske  mission  -  var 
med  til  at  åbne  dørene  for,  at  evange- 
liet kunne  komme  ind  i  Spanien,  og  at 


et  egentligt  missionsarbejde  kunne 
begynde. 

Den  spanske  Mission  blev  organi- 
seret i  1970,  og  der  er  nu  tre  missio- 
ner i  landet. 

I  begyndelsen  udgjorde  udstatio- 
nerede militærpersoner  det  meste  af 
medlemsskaren,  men  efter  kirkens 
blot  14  år  i  landet  er  alle  stavens  stil- 
linger besat  med  spaniere. 

Den  første  stav  i  Europa  blev  orga- 
niseret i  1960  i  Manchester,  England, 
og  bortset  fra  Spanien  er  Portugal  det 
land,  som  nyligst  har  fået  en  stav.  Det 
skete  sidste  år 

(fra  Church  News) 


Glimt  af  Fredericia  wards  historie 


af  biskop  Palle  Blønd 
I  foråret  1982  er  man  i  Fredericia  ward 
på  det  nærmeste  færdig  med  den  tre- 
die  kirkeudvidelse  eller  kirkebyggeri 
Indenfor  10  år. 

Den  første,  beskedne  kirkebygning 
blev  færdig  og  taget  i  brug  sommeren 
1972,  efter  at  menigheden  i  mere  end 
tyve  år  havde  holdt  sine  møder  og  ak- 
tiviteter under  meget  trange  forhold 
og  omstændigheder. 

Den  første  begyndelse 

Efter  krigen  kom  de  første  missionæ- 
rer til  Fredericia  i  1947.  De  arbejdede 


flittigt, og  efterhånden  kunne  de  be- 
gynde at  holde  offentlige  møder.  I 
januar  1949,  under  meget  barske  for- 
hold, blev  3  personer  døbt  i  Lille- 
bælts kolde  bølger  og  blev  dermed  de 
tre  første  medlemmer  i  Fredericia 
menighed  efter  krigen. 

De  første  møder  fandt  i  begyndel- 
sen sted  rundt  om  i  forskellige  hjem, 
men  efterhånden  som  flere  medlem- 

mer  kom  til,  blev  møderne  afholdt  på 
Fredericia  Missionshotel. 

I  1954  flyttede  man  ind  i  nogle  lej- 
ede lokaler  i  et  baghus,  der  tidligere 
havde  været  værksted  for  en  min- 
dre håndværksmester.  Lokalerne  var 
svært  tilgængelige,  og  de  lå  på  en 
førstesal.  Lokalerne  nedenunder  var 
udlejet  til  en  smedemester,  der  ikke 
sjældent  arbejdede  om  søndagen. 
Støjen  fra  hans  maskiner  var  enkelte 
gange  helt  utålelig  -  og  lærlingen 
fløjtede  med  på  vore  salmer! 

Senere  lejede  vi  os  ind  i  en  3  værel- 
ses lejlighed,  og  det  føltes  som  en 
stor  forbedring.  Dette  var  så  rammen 
omkring  grenens  langsomme  udvik- 
ling fra  1956  til  1972.  her  har  der 
været  afholdt  mange  vidunderlige 
møder,  og  jeg  tror,  at  den  fremgang, 
der  har  fundet  sted,  skyldes  det  gode 
fællesskab  og  den  kærlige  ånd,  der 
altid  har  været  fremherskende  iblandt 
søskende. 

»Skal  vi  mødes  hist...« 

Vi  har  også  haft  nogle  pudsige  oplev- 
elser der,  og  jeg  vil  nævne  en  enkelt, 
som  fandt  sted  i  slutningen  af  vin- 
teren 1970. 

Vi  var  netop  ved  at  afslutte  vort 
nadvermøde  med  at  synge  salmen: 
»Skal  vi  mødes  hist  ved  floden«,  da 
det  begyndte  at  dryppe  fra  loftet,  og 
efter  et  par  vers  tapløb  det  -  som  fra 
en  vandhane. 

Vi  måtte  afbryde  mødet  i  meget  stor 
hast,  og  det  viste  sig,  at  lejligheden 
ovenpå  havde  stået  tom  et  stykke  tid, 
og  radiatorerne  var  frosset  og 
sprængt,  således  at  vandet  fossede 
ud  på  gulvet  og  ned  til  os. 

En  rigtig  Icirke 

Allerede  i  1964  havde  kirken  været  så 
forudseende  at  erhverve  sig  en  meget 
stor  og  attraktiv  grund  i  et  af  de  bed- 


ste kvarterer  i  Fredericia  -  overfor 
nogle  gamle  skanser  fra  krigen  i  1849, 
som  henligger  som  et  grønt,  fredet 
område. 

Vi  havde  tidligere  ansøgt  om  at 
komme  i  gang  med  vort  kirkebyggeri, 
men  uden  held.  Da  vi  omkring  1970 
erfarede,  at  tidligere  missionspræsi- 
dent  i  Danmark,  Mark  Garff ,  var  blevet 
kirkens  administrerende  byggeleder, 
indsendte  vi  vores  ansøgning  til  ham. 

Kort  tid  efter  fik  vi  svar  fra  ham  med 
hans  fulde  støtte,  og  vi  fik  også  et 
meget  smukt  brev  fra  ham,  hvori  han 
omtalte  sin  tid  som  missionær  i 
Fredericia  i  tyverne  -  en  oplevelse, 
som  havde  været  ham  meget  kær. 

Denne  tilladelse  var  en  stor  udford- 
ring for  os.  Den  gav  anledning  til,  at 
vi  yderligere  styrkede  vort  sammen- 
hold og  vor  målbevidsthed,  og  vi  lov- 
ede ved  håndsoprækning,  at  vi  ville 
stå  sammen  og  være  flittige  både 
med  at  arbejde  ved  opførelsen  af 
bygningen  og  ved  at  yde  økonomisk 
bidrag  til  byggefonden.  Dette  fælles 
mål,  vi  dengang  satte  os,  blev  opfyldt 
således,  at  da  kirken  stod  færdig  i 
1972,  var  alt  betalt,  ja,  der  var  endda 
et  mindre  overskud  på  regnskabet. 

Denne  første  kirkebygning  gav  os  et 
ansigt  udad  mod  byen  og  verden.  Den 
var  ikke  særlig  stor,  men  der  var 
plads  til  udvidelse.  Den  var  på  ca 
120  m^  og  havde  følgende  faciliteter: 
En  kirkesal  med  plads  til  omkring  60 
personer,  tre  klasseværelser,  køkken, 
et  lille  kontor  samt  to  toiletter  og  en 
forgang  eller  hall. 

En  tiltrængt  udvidelse 

Efter  nogle  få  år  blev  lokalerne  igen 
for  små.  Vi  måtte  indsende  ansøg- 
ninger om  udvidelse  af  kirkebygning- 
en, og  det  resulterede  i  en  udvidelse 
på  omkring  50  m^  -  en  udvidelse,  som 

var  meget  betydningsfuld,  idet  den 
dannede  grundlag  for  en  fremtidig 
hall  eller  indgangsparti.  Vi  fik  nu  en 
kirkesal,  som  kunne  rumme  120  per- 
soner. Men  i  løbet  af  utrolig  kort  tid 
hændte  det  ikke  så  sjældent,  at  vi 
havde  fuldt  hus,  ja,  ved  en  enkelt 
wardskonference  var  vi  endda  oppe 
på  143  personer. 

Endnu  en  udvidelse 

Tilstedeværelsen  ved  vore  møder  i 
1980  var  nu  over  100,  så  vi  måtte  I 
gang  med  en  ansøgning  om  udvidelse 
igen! 

Forskellen  på  denne  -  foreløbigt 
sidste  -  udvidelse  og  den  foregående 
er,  at  den  er  væsentligt  større,  den 
var  virkelig  en  stor  opgave  for  os,  og 
den  krævede  både  mange  penge  samt 
en  stor  arbejdsindsats  fra  samtlige 
søskendes  side,  dersom  den  skulle 
være  betalt,  når  arbejdet  var  færdigt, 
og  det  var  vort  mål.  Men  vi  var  sikre 


på, at  vi  kunne  fuldføre  opgaven  -  vi 
har  jo  en  vis  erfaring! 

Vi  har  selv  udført  meget  af  det 
praktiske  arbejde  i  bygningen,  i  haven 
og  på  parkeringspladsen. 

Aldrig  har  vi  i  biskoprådet 
appelleret  forgæves  efter  arbejdskraft 
i  de  forskellige  kvorums.  Altid  har 
brødrene  været  villige  til  at  påtage  sig 
arbejdsbyrderne,  der  skulle  fordeles 
til  ugens  arbejdsdage. 

At  have  været  med  til  at  udføre  det- 
te arbejde  har  været  en  oplevelse  for 
livet.  En  oplevelse  hvor  alle,  som  har 
været  aktive  deltagere,  kan  bære  vid- 
nesbyrd om,  at  dette  med  at  lægge 
ryg  og  arbejdskraft  til  et  fælles  mål 
styrker  vort  sammenhold  og  kamme- 
ratskab. 

En  drengs  offer 

Samtlige  søskende  har  modtaget  en 
personlig  udfordring  fra  biskoppen 
om  at  yde  et  eller  andet  bidrag  til 


Fredericia  wards  kirkebygning,  som  den  så  ud  under  den  sidste,  store  udvidelse. 
{Foto:  Hans  Cohr ) 


7 


byggefonden  -  stort  eller  lille,  hvad  de 
selv  mente  at  kunne  klare. 

Lad  mig  fortælle  om  en  dreng  på  ni 
år.  En  søndag  morgen  kommer  han 
hen  til  mig  og  siger:»God  morgen 
biskop,  jeg  har  noget  til  dig.«  Han  af- 
leverer en  meget  tung  tiendekuvert, 
og  da  jeg  kan  mærke,  at  der  er  mange 
penge  i  den,  inviterer  jeg  ham  ind  på 
kontoret  for  at  åbne  den,  mens  han 
ser  ivrigt  på  mig.  -  Der  er  ikke  mindre 
end  77  kroner  og  25  øre  i  lutter  møn- 
ter! Han  fortalte,  at  de  75  kroner  er  til 
byggefonden,  og  de  2  kroner  og  25 
øre  er  tiende. 

Jeg  bliver  helt  bevæget  og  spørger, 
om  hans  mor  og  far  ved,  at  han  har 
afleveret  så  mange  penge.  »Ja,<f  siger 
han,  »det  er  mine  fødselsdagspenge. 
Dem  vil  jeg  give  til  byggefonden.« 


Jeg  takker  ham  for  hans  offervilje, 
og  da  jeg  senere  taler  med  hans  mor 
om  det,  bekræfte!-  Tiun,  at  pengene 
var  nogle,  som  han  havde  fået  som 
gaver  til  sin  fødselsdag,  og  som  han 
absolut  ville  give  til  wardets  bygge- 
fond. 

Måske  kan  denne  historie,  som  jeg 
har  skrevet  om  Fredericia  ward,  være 
inspirerende  for  nogle  mindre  grene, 
der  ligesom  os  har  haft  en  spæd 
begyndelse.  Jeg  har  et  stærkt  vid- 
nesbyrd om,  at  uden  oprigtig  glæde 
og  begejstring  og  uden  offervilje  kan 
det  ikke  lade  sig  gøre.  Men  dersom  vi 
vil  udvise  oprigtig  kærlighed  og  inte- 
resse og  overbærenhed  overfor  hin- 
anden, så  skal  det  nok  gå  fremad  med 
os  selv  og  med  fællesskabet. 


Frans  fra  Assisi' s  bøn  om  fred: 

Herre,  gør  mig  til  et  redskab  for  din  fred 

Hjælp  mig  at  sprede  kærlighed,  hvor  hadet 
gror,  tro,  hvor  der  råder  tvivl,  håb,  hvor 
der  er  angst  og  nød. 

Hjælp  mig  at  bringe  forladelse,  hvor  uret 
er  begået, 

at  skabe  enighed,  hvor  der  er  strid, 
at  sprede  lys,  hvor  der  er  mørke, 
at  bringe  glæde,  hvor  sorgen  bor. 

Mester,  hjælp  mig  al  søge, 

ikke  så  meget  at  blive  trøstet  som  at  trøste, 

ikke  så  meget  at  blive  forstået  som  at 

forstå, 

ikke  så  meget  at  blive  elsket  som  at  elske. 

For  det  er  ved  at  give  at  vi  får, 
ved  at  tilgive  at  vi  selv  får  tilgivelse, 
ved  at  miste  vort  liv,  at  vi  vinder  det. 

Det  er  ved  at  dø,  at  vi  opstår, 

til  det  evige  liv. 


g 


En  herlig  fødselsdagsfest 


København  stav  havde  sat  alle  sejl  til, 
da  man  skulle  fejre  hjælpeforening- 
ens 140  års  fødselsdag. 

Over  500  mennesker  havde  meldt  der- 
es ankomst  til  fødselsdagsfesten  på 
Maglegårds  Alle  den  20.  marts  1982, 
så  der  blev  arrangeret  stole  og  borde  i 
alle  tænkelige  vinkler,  for  at  der  kun- 
ne blive  plads  til  dem  allesammen. 

Efter  en  kort  indledning,  hvor  der 
blev  sunget  en  sang,  der  var  digtet  til 
lejligheden  af  Anna  Andersen,  råd- 
giver i  stavens  hjælpeforening,  gik 
man  over  til  et  meget  populært  pro- 
grampunkt: nemlig  spisning! 

Der  var  af  de  forskellige  ward  op- 
stillet boder,  hvor  der  kunne  købes 
spændende  mad  til  en  rimelig  pris, 
og  som  altid  var  søgningen  over- 
vældende. 
Mætte  og  veltilpasse  satte  man  sig 


så  til  rette  for  at  se  på  den  underhold- 
ning, som  stavens  aktivitetskomite, 
ved  Flemming  Herbert,  havde  været 
ude  i  de  forskellige  ward  og  vælge  ud 
til  aftenen. 

Fra  København  3.  ward  viste  de 
unge  piger  et  lille  glimt  af,  hvordan 
det  kan  gå,  hvis  man  ikke  husker  at 
holde  indholdet  i  sin  overlevelses- 
rygsæk  a  jour.  Og  to  søstre,  Gerti 
Andersen  og  Evy  Zimmerman,  sang 
og  læste  et  digt  om  Tiden.  Fire  søstre 
fra  København  1 .  ward  fortalte  lidt  om 
klædedragtens  udvikling  gennem  tid- 
en, og  primarybørnene  viste  et  sødt 
lille  spil  hvor  de  alle  var  klædt  ud  som 
blomster. 

Et  par  internationale  klovner  mang- 
lede heller  ikke.  De  spillede  og  klov- 
nede til  alles  jubel  -  og  pudsigt  nok 
lød  deres  stemmer  nøjagtigt,  som  om 


Primarybørn  fra  København  1.  ward  var  klædt  ud  som  blomster  og  sang  en  lille 
sang. 

det  kunne  have  været  Jes  Gram  og 
Egon  Bolvig. 

Tre  sprælske  tierrer:  Ole  Madsen, 
Michael  Sprehn  og  Christian  Ring- 
heim  sang  veloplagt  en  sang  om 
kvinder  og  hjælpeforeningen.  Den 
vakte  stor  jubel  -  især  hos  brødrene! 

Efter  underholdningen  holdt  vi  igen 
en  spisepause  og  så  kom  det  histori- 
ske øjeblik,  hvor  præsidentinden  for 
stavens  hjælpeforening,  Grethe  Kiel, 
inviterede  de  forskellige  wardshjælpe- 
foreninger  til  at  lægge  ting  i  en  stor 
kasse,  som  ikke  skal  åbnes  igen  før 
om  25  år. 

Det  var  en  skønsom  blanding  af 
ting  af  både  åndelig  og  verdslig  såvel 
som  praktisk  karat,  der  kom  i  kassen. 
Alle  syntes  vist,  det  var  relevante 
ting.  Det  bliver  morsomt  at  se,  om 


man  også  synes  det  om  25  år! 

Den  søster,  der  havde  været  med- 
lem af  hjælpeforeningen  længst, 
skulle  også  findes.  Det  blev  søster 
Emmy  Brolyng,  der  løb  af  med  sejren, 
idet  hun  har  været  medlem  i  over  60 
år  (men  er  kommet  der,  siden  hun  var 
en  lille  pige  sammen  med  sin  mor). 

Søster  Brolyng  fik  overrakt  blom- 
ster og  fortalte  til  gengæld  lidt  om 
»gamle  dage«. 

Som  et  værdigt  punktum  på  en  dej- 
lig aften  viste  København  2.  w/ard  sit 
fødselsdagsspil,  som  var  bygget  over 
de  kvindestatuer,  der  står  i  Nauvoo, 
Illinois.  (Se  billeder  af  dette  stykke  i 
sidste  nummer  af  DEN  danske 
STJERNE). 

Ellen  E. Valgren 
Fotos:  Ellen  Hall 


!  ! 

i«/ i 


»En  stur,  stur  nummer«.  De  internationale,  musikalske  klovner  som  lød  nøjagtigt 
som  Jes  Gram  og  Egon  Bolvig. 

»Der  er  vist  noget,  mor  har  misforstået..«  (Da  hun  glemte  at  skifte  tøjet  ud  I  over- 
levelses-rygsækken). 


»  Klædedragten  gennem  tiderne  «  Fra  venstre  ses:  Christel  Petersen,  Ruth  N. 
Andersen,  Jannie  Østergård,  Jette  Andersen. 


It 


Om  TIDEN.  Gerti  Andersen,  tv,  sang,  og  EvyZimmerman  læste  et  digt. 


Sang  om  søstrene  -  som  morede  især  brødrene!  fra  venstre  ses:  Ole  Madsen, 
Michael  Sprehn,  Christian  Ringheim. 

Stavskonference  i  Århus 


Stavskonference  i  Århus. 

Søndag  d.  21.  marts  1982 

Præstedømmets  lederskabsmøde: 

hvor  ældste  Boyd  K.  Packer  talte  til 
124  brødre.  Samtidig  med  dette  møde 
var  der  arrangeret  video-udsendelse 
fra  generalkonferencen  i  Salt  Lake 
City  for  alle,  der  ikke  fiavde  mødepligt 
ved  mødet. 

Konferencens  lederskabsmøde  for  al- 
le kirkens  medlemmer. 
Efter  fællessalme  og  bøn  sang  fami- 
lien Søren  Nielsen,  Frederikshavn 
»Vor  familie  kan  være  evig« 
Karl  Ove  Ilskov  talte  om  vigtigheden 
af  at  søge  sin  slægt,  personlige 
optegnelser  og  tempelarbejde  og  vel- 
signelser gennem  dette  arbejde.  Da  vi 
er  så  få  medlemmer  spredt  over  hele 
jorden,  er  der  et  stort  arbejde  at  gøre. 
Det  er  et  betydningsfuldt  arbejde  at 
være  frelser  på  Zions  bjerg. 
Knud  Holmboe:  Gud  skabte  menne- 
sket i  sit  billede  -  som  mand  og  kvin- 
de. Sammen  med  vores  hustru  kan  vi 
blive  som  guder,  uden  vores  hustru 
kan  vi  ikke.  Vi  må  ofte  komme  i  temp- 
let. Det  er  en  forberedelse  til  at  kom- 
me i  Guds  nærhed. 

Patriark  Verner  Buur  talte  om  »glæ- 
den ved  mine  forfædre«.  Han  minde- 
des den  nærmeste  slægt  med  respekt 
og  ærbødighed.  Vi  kan  betale  gælden 
til  vore  forældre  og  forfædre  ved  at 
udføre  genealogisk  arbejde  for  dem. 
Vi  bør  leve  sådan,  at  vi  ærer  vore  for- 
ældre. 

Efter  fællessalme  »Han  lever  vor  for- 
løser stor«  talte  str.  Packer  med 
Gerda  Jørgensen  fra  Randers  som 
tolk.  Hendes  forfædre  stammer  fra 


Danmark  (Ålborg).  De  kom  til  Utah 
med  håndkærrer.  Bedstefar  giftede 
sig  med  en  køn  svensk  pige,  og  de  fik 
14  børn.  Min  far  var  den  fjortende. 
Alle  i  familien  måtte  arbejde  hårdt  for 
at  leve.  At  være  i  Danmark  er  som  at 
være  kommet  hjem.  Følte  stor  glæde 
i  hjertet  over  det  genalogiske  arbejde. 
Ældste  Boyd  K.  Packer:  Hvorfor  vi 
gør  tempelarbejde  og  genealogisk  ar- 
bejde. Om  Elias.  Om  pionerernes 
tempelbyggeri  og  hvordan  helved 
brød  løs,  hver  gang  de  begyndte  at 
bygge  et  tempel.  Moralen  i  dag  er  an- 
derledes end  for  30  år  siden.  Familien 
vil  blive  angrebet.  Forældre  vil  blive 
uansvarlige.  Ægteskabet  vil  blive  op- 
løst. Verden  vil  komme  ind  i  moralsk 
fordærv.  Familien  i  dag  er  ved  at  op- 
løses. Forældre  se  godt  efter  jeres 
børn,  børn  se  godt  efter  jeres  foræld- 
re. Vi  har  ansvar  for  hinanden.  Vi  ad- 
skiller os  fra  andre  kirker  ved  at  have 
beseglingsmagten.Vi  tror  på  engle. 
Guds  budbringere.  Mirakler  er  ikke 
ophørt.  Engle  viser  sig  stadig.  Herren 
er  ikke  fremmed  for  sit  folk  på  jorden. 
Engang  vil  vi  have  et  tempel  i  Dan- 
mark. Vi  må  udføre  arbejdet. 

Som  afslutning  på  dette  møde  sang 
familien  Grabe,  Esbjerg  »Familien  er 
evig  « 

I  20  minutter  før  hovedmødet  var 
der  minikoncert  ved  Odense  wards- 
kor. 


Konferencens  hovedmøde. 

Efter  fællessalme  og  bøn  blev  kirkens 

generalautoriteter  og  stavens  ledere 
opretholdt.  6  brødre  blev  opretholdt 
som  ældster. 

Knud  Bent  Andersen  udtrykte  glæde 
over  at  have  besøg  af  en  generalauto- 
ritet, der  belærer  os.  Vi  faster  og 
beder  for  fremgang  -  og  forventer  3 
stave  i  Jylland  (nord,  midt,  syd).  Op- 
fordrer ægtepar  til  at  tage  på  mis- 
sion. Om  at  betale  tiende  af  de  midler 
vi  lever  af,  uanset  hvor  vi  får  dem  fra. 
Niels  Ove  Andersen:  Hvis  vi  skal  ro 
fremad  og  ikke  i  ring,  må  vi  bruge  to 
årer.  Tro  og  arbejde  er  lige  vigtige 
faktorer  i  vort  liv,  hvis  vi  skal  gå  frem- 
ad. Ting  af  mindre  betydning  må  ikke 
overskygge  ting  af  større  betydning. 
Vi  må  arbejde  med  flid  og  iver. 
Flemming  Klitgaard,  der  lige  er  blevet 
afløst  fra  sin  mission  i  USA,  blev 
kaldt  op.  Han  udtrykte  taknemlighed 
for  sin  missionærtid  og  sin  familie. 
Jeg  er  bare  glad.  Han  bar  sit  vidnes- 
byrd og  er  nu  kaldet  til  at  være  stavs- 
missionær. 

Efter  fællessalmen  »Har  hånd  du 
lagt  på  Herrens  plov«  talte  str. 
Packer,  der  udtrykte  glæde  over  taler, 
musik  og  blomster. Hun  havde  været  i 
England,  Norge,  Portugal,  Danmark. 
Altid  har  de  hellige  smuk  musik  og 
smukke  blomster.  Præsident  Kimball 
er  ivrig  efter  at  vi  skal  gøre  tingene, 
det  er  ikke  nok  at  lytte.  Herren  vil  vel- 
signe og,  hvis  vi  er  lydige.  Bar  sit  vid- 
nesbyrd. 

Ældste  Boyd  K.  Packer  overbragte 
velsignelser  fra  præsident  Kimball, 
der  langsomt  får  det  bedre  efter  ope- 
rationen. Kirken  er  vokset  meget, 
men  der  er  stadig  kun  12  apostle.  Når 
vi  er  50  millioner  medlemmer,  vil  der 
også  kun  være  12  apostle.  Fortalte 
om  hjælpeforeningens  medlemskab 
af  Det  nationale  Kvinderåd.  Til  dette 
råd  sendte  hjælpeforeningen  hvert  år 


til  den  årlige  konference  en  repræ- 
sentant, der  forblev  anonym  og  u- 
kendt.  Da  str.  Spafford  blev  præsi- 
dentinde  for  hjælpeforeningen  skete 
der  noget.  Str.  Spafford  talte  til  kon- 
ferencens hovedmøde.  (Det  var  første 
gang  en  mormon-kvinde  havde  talt  i 
kvindeåret)  Efter  at  have  talt  kom  hun 
lidt  for  sent  til  den  efterfølgende 
lunch. Hun  kunne  ikke  få  en  plads,  da 
ingen  ønskede  hendes  selskab. Hun 
blev  vred  og  ville  gå  sin  vej,  men 
mødte  præsidenten,  der  inviterede 
hende  til  at  sidde  ved  sin  side  ved 
hovedbordet.  Str.  Spafford  fortalte 
kirkens  præsident,  at  hjælpe- 
foreningen ønskede  at  trække  sig  ud 
af  Det  nationale  Kvinderåd.  Det  var 
dyrt  og  de  fik  slet  ikke  noget  ud  af  det 
det.  Præsidenten  var  ikke  tilfreds 
med  det,  men  sagde  bestemt:  »Hvad 
lægger  I  ind  i  det  -  hvad  giver  I  ?« 
Dette  ændrede  str.  Spaffords  hold- 
ning. Hun  gjorde  sin  indflydelse 
gældende  og  blev  valgt  som  præsi- 
dent for  det  nationale  -  og  senere  for 
det  internationale  kvinderåd,  og  rejs- 

te  verden  rundt.  Da  hun  ønskede  at 
trække  sig  tilbage  ville  man  ikke  til- 
lade det  og  sagde:  »Din  plads  kan  al- 
drig blive  fyldt.  Dine  standarder  kan 
aldrig  nås.«  Str.  Spafford  blev  en 
anden  kvinde,  da  præsidenten  sagde: 
»Hvad  lægger  I  ind  i  det  ?« 
Kvinder!  Skam  jer,  hvis  I  ikke  går  i 
Hjælpeforeningen.  Kom  ikke  bare  for 
at  få  noget.  I  kan  give  noget. 

Omtalte  de  mange  mennesker  i 
Kina  og  Indien.  De  fleste  vil  leve  og 
dø  uden  at  høre  om  Kristus.  ALLE 
mennesker  skal  døbes,  af  hvem  ? 
Hvordan  kan  vi  tillade,  at  de  fleste 
mennesker  ikke  hører  om  Kristus  ?  Vi 
gør  det  vi  har  fået  besked  på.  Alle  vil 
få  en  mulighed  her  eller  på  den  anden 
side.  Templerne  er  et  vidnesbyrd  om 
et  liv  på  den  anden  side.  Der  er  kom- 
munikation med  dem  der  er  gået  for- 
ud... Kristus  opstod.  Moroni  viste  sig 
for  Joseph  Smith.  Englene  er  vendt 
tilbage.  20  gange  har  himmelske  bud- 
bringere vist  sig  for  Joseph  Smith. 


Folk  i  verden  siger  om  det  genalo- 
giske  arbejde  »Det  er  umuligt«  Vi  gør 
det  alligevel.  »I  finder  aldrig  navne  på 
alle  de  mennesker«,  men  det  gør  vi, 
for  der  er  åbenbaring. 

Om  affotografering  af  optegnelser 
rundt  om  i  verden.  Om  templer.  Vi 
bygger  templer  over  hele  verden.  Tid- 
ligere blev  der  bygget  et  tempel  pr. 
generation.  Nu  bygger  vi  9  templer  på 
en  gang  -  er  aldrig  sket  før.  Og  der  vil 
blive  flere  som  tiden  går.  I  flere  dele 
af  verden  er  der  større  taknemlighed.  I 
Sydamerika  kører  man  12-14  dage  i 
gamle  faldefærdige  busser  over 
Andesbjergene  og  bruger  alle  spare- 
penge for  at  komme  i  templet. 

Opfordrede  os  til  at  skrive  vort  livs 
historie. 

Ældste  Packer  sluttede  med  at 
bære  sit  vidnesbyrd. 

Konferencen  sluttede  med  at 
stavskoret  sang  »Vi  vil  forstå  men 
ikke  her« 
til  stede  ved  hovedmødet  ca.  650 


AF  GUDS  HÅND  KOMMER  KUN, 
HVAD  DER  ER  GODT  OG  LYKKEBRINGENDE  FOR  DIG. 
HAN  LÆGGER  IKKE  STØRRE  BYRDER  PÅ  DIG, 
END  DU  KAN  BÆRE 
★  ★  ★ 

Sådan  ser  der  ud  i  Randers 


Kirkebygningens  adresse:  Vester  Alle  41 ,  8900  Randers 
Grenspræsidentens  adresse:  John  Olsson,  Langgade  39,  8900  Randers. 

Mødetider  om  Søndagen: 

Kl.  9.30  Nadvermøde 

Kl.  10.50  Søndagsskole 

Kl.  1 1 .40  Organisations  og  kvorumsmøder 

